**Tonino Querra** (it. Tonino Guerra;16 mart, 1920, Rimini – 21 mart, 2012) — İtaliya şairi, yazıçısı və ssenaristi.

Həyatı
------

Tonino Querra 16 mart 1920-ci ildə Rimini şəhəri yaxınlığında yerləşən kiçik Santarkancelo-di-Romanya kommunasında anadan olmuşdur. O, bütün ömrünü bu yerlərdə keçirmişdir. Urbino universitetinin pedaqogika fakültəsini bitirmişdir. Yazıçılığa hələ nasist konslagerində başlamışdır.

1953-cü ildən Tonino Querra kinofilmlərə ssenari yazmağa başlamışdır. Həmin filmlər klassik dünya kinosunun qızıl fonduna daxil edilmişdir. O, Cüzeppe de Santis, Mario Bolonyini, Damiano Damiani, Mario Moniçelli, Taviani qardaşları kimi rejissorlarla işləmişdir. Mikelancelo Antonioni onun ssenariləri əsasında "Macəra", "Gecə", "Tutqunluq", "Qırmızı səhra", "Şəkilböyütmə", "Zabriski Poynt" və s. filmləri çəkmişdir. Öz yerlisi və yaxın dostu Federiko Fellini ilə isə sonradan tanınmış bir film olacaq "Amarkord"un pyesini fikirləşmişdi. Sonra isə bu əməkdaşlıq nəticəsində "Gəmi isə üzür" və "Cincer və Fred" filmləri yarandı. Andrey Tarkovskinin "Səyahət zamanı" sənədli və "Nostalgiya" adlı bədii filmlərinə ssenari yazmışdır. Vladimir Naumov da onunla əməkdaşlıq edərək "Ağ bayram" və "Əqrəbsiz saat" filmlərini çəkmişdir. Tanınmış rus multiplikatoru Andrey Xrjanovski ilə isə ilk əməkdaşlığı "Çal saqqallı şir" cizgi filmi olmuşdur. Bu cizgi filmi qərb tamaşaçıları və tənqidçiləri arasında inanılmaz uğur əldə etdi və bir çox festivallarda mükafat qazandı. Onların növbəti birgə işi Federiko Fellininin rəsmləri əsasında yaranan "Uzun səyahət" filmi oldu.

1970-ci illərin ortalarında Sovet İttifaqı vətəndaşı Eleonora Yabloçkina ilə ailə qurmuşdu.

Rimini şəhərində yaxın dostu Federiko Fellininin şərəfinə "*La Sangiovesa*" restoranını açmışdır. Həmin restoranı öz rəsmlərilə bəzəmişdir. Şəhər evinin divarlarında şair, keramik lövhələr asmışdır. Bu lövhələr onun bütün ömrü boyu topladığı fəlsəfi kəlamlarla dolu idi. Tonino Querranın şeirləri onun yaxın dostu Bella Axmadulina tərəfindən rus dilinə tərcümə olunmuşdur.

Tonino Querra 21 mart 2012-ci ildə 92 yaşında doğma Santarkancelo-di-Romanyada vəfat etmişdir.

Filmoqrafiya
------------

1. Qırmızı səhra (film, 1964) / Il deserto rosso
2. Cincer və Fred (film, 1986) / Ginger E Fred

İstinadlar
----------

1. ↑  "Cenni biografici Antonio (Tonino) Guerra". 2012-03-23 tarixində orijinalından arxivləşdirilib. İstifadə tarixi: 2013-07-15.
2. ↑  "Tonino Guerra — Biografia". 2016-03-04 tarixində orijinalından arxivləşdirilib. İstifadə tarixi: 2013-07-15.
3. ↑  "Ресторан Тонино Гуэрры La Sangiovesa". 2011-12-29 tarixində orijinalından arxivləşdirilib. İstifadə tarixi: 2013-07-15.
4. ↑  "Сайт Кино-Театр.ру". 2010-04-07 tarixində arxivləşdirilib. İstifadə tarixi: 2013-07-15.
5. ↑  "Умер сценарист Тонино Гуэрра". 2012-03-22 tarixində arxivləşdirilib. İstifadə tarixi: 2013-07-15.

Xarici keçidlər
---------------

|  |  |
| --- | --- |
|  Bu şablona bax   Tematik saytlar | AllMovie · AlloCiné · Česko-Slovenská filmová databáze · Danish Film Database · Danish Film Database · Filmportal · IMDb · Kinopoisk |
| Lüğətlər və ensiklopediyalar | Böyük katalan · Böyük rus · Britannica (onlayn) · Prabook · Treccani · Universalis · RİA istinad |
| 

| Normativ yoxlama |
| --- |
| BIBSYS: 98046895 · BNE: XX826031 · BNF: 121756316 · CiNii: DA07658560 · CONOR: 40749411 · GND: 119101475 · ICCU: CFIV000716 · ISNI: 0000 0001 2148 1833 · LCCN: n50018304 · LNB: 000028712 · NDL: 00441925 · NKC: jn19990002971 · NLP: A23644242 · NTA: 069658064 · NUKAT: n2005103470 · PTBNP: 273898 · SUDOC: 030315255 · VIAF: 113330106 · ULAN: 500262219 · WorldCat VIAF: 113330106 |

 |